John Wilkins

John Wilkins (14 de februario 1614 in Fawsley, Northamptonshire, Anglaterra  – 19 de novembre 1672 in London, Anglaterra) esseva un ecclesiastico anglese, Episcopo de Chester ab 1668 usque su morte.

Ille nasceva in Fawsley, Northamptonshire, e se educava al Magdalen College, Oxford (in ille tempores cognoscite como Magdalen Hall). Ille esseva ordinate e deveniva cappellano a William Fiennes, 1e Visconte Saye e Sele, Lord Berkeley, e Prince Charles Louis, nepto del rege Carolo I de Anglaterra e depost elector palatin del Rheno.

In 1641, Wilkins publicava un tractato anonyme titulate Mercury, or The Secret and Swift Messenger. Il esseva un obra parve ma comprensive sur le cryptographia, e un dono a bon tempore pro le politicos e leaders del imminente Guerra Civil Anglese. In 1648 ille deveniva guardiano de Wadham College, Oxford. Sub ille le collegio esseva extraordinarimente prospere, proque malgrado esser un supportator de Oliver Cromwell, ille remaneva in contacto con le plus culturate Royalistas qui poneva lor filios in su cargo. In 1659, Richard Cromwell le appunctava como maestro director de Trinity College, Cambridge.

Al Restoration Anglese in 1660 le posto date per Cromwell le esseva quitate. Ma ille esseva date le cargo de prebendary de York e rector de Cranford, Middlesex. In 1661 ille esseva predicator al Gray's Inn, e in 1662 vicar de St Lawrence Jewry, London. Ille deveniva vicar de Polebrook, Northamptonshire, in 1666, prebendary de Exeter Cathedral in 1667, e in le sequente anno prebendary de St Paul's Cathedral e episcopo de Chester.

Possedente forte gustos scientific, Wilkins esseva le principal fundator del Royal Society e su prime secretario. Ille moriva in London, Anglaterra, al etate de 58. Su numerose obras scripte include: An Essay towards a Real Character and a Philosophical Language (London, 1668), in le qual ille propone su nove lingua universal pro le uso de philosophos. Ille es anque recognoscite per su obra curiose titulate The Discovery of a World in the Moon (1638, 3rd ed., con un appendice "The possibility of a passage thither," 1640). Altere obras esseva: A Discourse Concerning a New Planet (1640); Mercury, or the Secret and Swift Messenger (1641), un obra de bastante ingeniositate sur le methodo de correspondentia rapide, e Mathematical Magick (1648).

 Ligamines externe 
 THE ANALYTICAL LANGUAGE OF JOHN WILKINS per Jorge Luis Borges
 An Essay Toward a Real Character and a Philosophical Language
 MacTutor: John Wilkins 
 The Discovery of a World in the Moon 
 BBC: John Wilkins
 Galileo Project: Wilkins 
 a Wilkins bio 
 Another Wilkins bio
 John Aubrey's Brief Lives 

Categoria:Gente anglese
Categoria:Religiosos
Categoria:Linguistas